钦定古今图书集成/明伦汇编/闺媛典/第055卷 > 宋两山妾张氏
## 钦定古今图书集成/明伦汇编/闺媛典/第055卷 > 宋两山妾张氏

按《汝宁府志》：“张氏，开州知州宋两山妾。生而聪慧，年
十七事宋。无何，两山病亡，张举首触柱，气不绝如线，
必欲从死。时两山父亦初丧，妾姑李氏慰之曰：‘汝欲
死是矣。但家有二丧，汝死当无悬柩处。汝纵不为我
惜，宁不为主丧者惜乎’？氏因李言，少进饮食。一日，李
氏送翁殡，留张于家，张乃于主前稽首再拜，缢死其”
旁。遂附葬于《两山》之墓侧。